**DORUL DE COPILĂRIE**

*Gustavo El*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E greu să mai pot ține-n frâu

Atâtea amintiri ce vin grămadă

Mi-e dor de merii din ogradă

Și de plăcinte „poale-n brâu”

Mi-e dor din nou,ca bunicuța

Să mă mai cheme ziua la gogoși

Să mai aud cântarea de cocoși

Ori să mă plimb,o tură cu căruța

Cum trec și anii,parcă zboară

Ne delectăm azi doar pe chat

Unde e vremea bună de-altădat’

Sau casa din chirpici de odinioară?

E vremea cand povestea se rescrie

Vorbim de joacă numai la trecut

Sunt norocoși cei ce-au avut

Mai mult sau mai puțin,copilărie!

Privesc astăzi prin geamuri mate

La vremea ce n-o să mai vie

Si doru-acesta de copilărie

E parcă mai profund ca toate!